李漱芳

李漱芳（），原名清芳，字藝圃，號文軒，四川順慶府廣安州渠縣萬壽里人，清朝政治人物。

 生平 
李漱芳出身書香世家，系出隴西。玄祖李高魁封奉政大夫，高祖李含乙為崇禎七年進士，曾祖李珪為順治十四年舉人（民國）《渠縣志·列傳》：「公系出隴西，渠之萬壽里人。初名清芳，登第後京官有與同名者，呈部改漱芳，字藝圃，號文軒。明末儀部青藜公玄孫，皇清順治丁酉孝廉福建寧德令鶴汀公曾孫，明經十朋公孫，庠生道元公仲子也」。。

李清芳生而穎異，六經四書隨讀能解。弱冠時府試冠軍，補博士弟子員。乾隆二十一年（1756年）丙子科四川鄉試舉人，二十二年（1757年）丁丑科進士，改名漱芳。授戶部主事（民國）《渠縣志·列傳》：「公生而穎異，六經四子書隨讀能解。弱冠府試冠軍，補博士弟子員。乾隆丙子舉於鄉，丁丑成進士，分授戶部主事」。。

陞陝西道監察御史，調河南道監察御史，任內尚氣節，多直言，舉朝皆憚其丰采。其參奏當時權要，言人所不敢言，摺上後乾隆帝嘉其膽略，擢工科給事中（民國）《渠縣志·列傳》：「公學優才贍，尚氣節，多直言，舉朝皆憚其丰采。其參奏當時權要，言人所不敢言，摺上天子嘉其膽略，擢陞給事」。。

其後因奏山東王倫叛亂事不實，謫禮部主事，陞員外郎。正當即將獲得提拔之際，丁繼母憂回籍，四十九年（1784年）卒於家，享年五十二歲（民國）《渠縣志·列傳》：「乃以奏山東王逆事不實，左遷儀部主事。未幾復陞員外郞，行將不次擢用，固不謂其居憂回籍而遽殞也」。。

 為人品德 
李漱芳性至孝，十八歲喪母，五弟尚在襁褓，親自哺育撫養成人。生平講宋儒學問，以聖賢自勵，時人稱其為"今人中古人"（民國）《渠縣志·列傳》：「公性至孝，十八失恃，五弟在襁褓，公口哺手攜撫之成立。生平講宋儒學問，以聖賢自勵，蓋今人中古人也」。。

在朝為官期間，直聲播於中外。歸鄉後謙遜自守，在鄉言鄉，毫不炫耀朝臣身份（民國）《渠縣志·列傳》：「公立朝久，直聲播中外，梓里父老，想望風儀。比其歸也，爭先快覩。見其狀貌靄然溫和，羣相欣慕，以為神仙中人。而公恂恂自守，在鄉言鄉，若不知其嘗為朝臣者」。。

為官清廉，宦轍近三十年，歸舟惟載書籍，別無長物（民國）《渠縣志·列傳》：「公居官恪供厥職，奏疏外無他著作。惟自題小照四圖詩。公宦轍幾三十年而歸舟惟載書籍，其清操為何如哉」。。

 著作 
著有《藝圃詩集》，其中《自題小照四圖》詩留存於縣志。其詩清新典雅，如《晚秋江上》："淡淡秋江落日斜，水清沙白下寒鴉。漁人撤網攜壺去，一路歌聲入荻花"（民國）《渠縣志·列傳》：「除奏疏外，還著有《藝圃诗集》，有詩《自題小照四圖》留縣志」。。

 註釋 

Category:乾隆二十一年丙子科舉人
S
Category:渠縣人
Category:清朝戶部主事
Category:清朝陝西道監察御史
Category:清朝河南道監察御史
Category:清朝工科給事中
Category:清朝禮部主事
Category:清朝禮部員外郎